LOGOPEDSKE VJEŽBE (Anita Marciuš), 02.06.2020.

I.M. OOS 16

Pojačajte koncepte naučene u stvarnom životu putem igre uloga. Nakon što ste bili u dućanu, igrajte se dućana. Koristite kolica, kasu, igračke hrane ili kutije i limenke prave hrane. Čitajte knjige o predmetima s kojima I. ima iskustva, tako da pojačate naučeni vokabular. Na primjer, ako ste na odmoru na plaži, čitajte knjigu o plaži. Tražite da vam pokaže pijesak, školjke, valove, itd. Ili, kad pada snijeg, čitajte knjigu o snježnim danima i radnjama poput vožnje saonicama i pravljenju snjegovića.

Koristite album s fotografijama ili memory sličice da bi pojačali koncepte. Tokom ljeta, idite na obližnji bazen, park ili plažu i imenujte sve što vidite. Slikajte prijatelje i obitelj za vrijeme igre. Koristite te slike kao tragove za razgovor o bazenu, parku, plaži i vašim iskustvima. U zimi, koristite album da bi ste se prisjetili ljetnih iskustava i vokabulara koji ide uz ljeto. Bogata i raznolika iskustva pomažu u razvoju rječnika.

Upotrijebite slike sa obiteljskih izleta da bi napravili vlastitu knjigu. Smjestite slike u okvire ili upotrijebite vlastite crteže da bi napravili osobnu knjigu. Tada, koristeći slike kao vodiče, napišite priču o vašim iskustvima na izletu.